 Jeremaya 38  Shefataya nwa Matan na Gedalaya nwa Pash-họ na Jukal nwa Shelemaya na Pash-họ nwa Malkaịja wee nụ ihe Jeremaya nọ na-agwa mmadụ niile, na-asị:Nke a bụ ihe Jehova kwuru, Onye ọ bụla nke nọgidere nobodo a, mma agha, ụnwụ na ọrịa na-efe efe ga-egbu ya. Ma onye ọ bụla nke gakwuuru ndị Kaldia ga-anọ ndụ, mkpụrụ obi ya ga-abụrụ ya ihe nkwata, ọ ga-adịkwa ndụ.Nke a bụ ihe Jehova kwuru, A ghaghị inyefe obodo a naka ndị agha eze Babịlọn, ọ ga-ewegharakwa ya.Ndị isi wee gwa eze, sị: Biko, ka e gbuo nwoke a, nihi na ọ na-akụda ndị agha fọdụrụ nobodo a aka, tinyere mmadụ niile, site nịgwa ha ihe ndị a ọ na-agwa ha. Nihi na nwoke a achọghị ka ndị a nwee udo kama ọ bụ ka ọdachi dakwasị ha.Eze Zedekaya wee sị: Lee! Ọ nọ naka unu. Nihi na ọ dịghị ihe ọ bụla eze pụrụ igbochi unu ime.Ha wee kpọrọ Jeremaya tụba ya nolulu Malkaịja nwa eze, nke dị nOgige Ndị Nche. Ha wee were ụdọ seda Jeremaya nolulu ahụ. Mmiri adịghị nolulu ahụ, kama ọ bụ apịtị dị ya; Jeremaya wee mikpuo napịtị ahụ.Ibed-melek nwoke Itiopia, bụ ọnaozi nke bi nụlọ eze, wee nụ na ha atụbawo Jeremaya nolulu; eze nọ ọdụ nỌnụ Ụzọ Ámá Benjamin.Ibed-melek wee si nụlọ eze pụta gaa gwa eze, sị:Onyenwe m eze, ọ bụ ihe ọjọọ ka ndị a mere nihe niile ha mere Jeremaya onye amụma, bụ onye ha tụbara nolulu, ka ụnwụ wee gbuo ya nebe ahụ ọ nọ. Nihi na nri adịkwaghị nobodo a.Eze wee nye Ibed-melek onye Itiopia iwu, sị: Si ebe a kpọrọ mmadụ iri atọ, gaa kpọpụta Jeremaya onye amụma nolulu ahụ tupu ya anwụọ.Ibed-melek wee kpọrọ ndị ikom ahụ a kpọnyere ya banye nụlọ eze, gaa nokpuru ebe a na-edebe akụ, wee chịrị nkịrịka ákwà na iberibe ákwà kara nkà nebe ahụ ma kegide ha nụdọ wee sedara ya Jeremaya nolulu ahụ.Ibed-melek onye Itiopia wee gwa Jeremaya, sị: Nkịrịka ákwà ndị a na iberibe ákwà ndị a e kegidere nụdọ a, biko, tinye ha na mkpaabụ gị abụọ. Jeremaya wee mee otú ahụ.Nikpeazụ, ha ji ụdọ ahụ dọpụta Jeremaya nolulu ahụ. Jeremaya wee biri nOgige Ndị Nche.Eze Zedekaya wee zie ozi, e wee kpọtara ya Jeremaya onye amụma nụzọ mbanye nke atọ, nke dị nụlọ Jehova. Eze wee gwa Jeremaya, sị: Ọ dị ihe m ga-ajụ gị. Ezorola m ihe ọ bụla.Jeremaya wee gwa Zedekaya, sị: Ọ bụrụ na mụ agwa gị, ị gaghị egbu m? Ọ bụrụ na mụ enye gị ndụmọdụ, ị gaghị ege m ntị.Eze Zedekaya wee nọrọ nebe zoro ezo ṅụọrọ Jeremaya iyi, sị: Dị nnọọ ka Jehova dị ndụ, bụ onye nyere anyị ndụ a anyị dị, agaghị m egbu gị, agaghịkwa m enyefe gị naka ndị a na-achọ mkpụrụ obi gị.Jeremaya wee gwa Zedekaya, sị: Nke a bụ ihe Jehova, Chineke nke ụsụụ ndị agha, bụ Chineke Izrel, kwuru, Ọ bụrụ na ị gakwuru ndị ahụ eze Babịlọn mere ndị isi, mkpụrụ obi gị ga-adịrị ndụ, a gaghịkwa agba obodo a ọkụ, gị onwe gị kwa na ezinụlọ gị ga-adịrị ndụ.Ma ọ bụrụ na ị gakwurughị ndị ahụ eze Babịlọn mere ndị isi, a ga-enyefe obodo a naka ndị Kaldia, ha ga-agbakwa ya ọkụ, gị onwe gị agaghị agbapụ naka ha.Eze Zedekaya wee gwa Jeremaya, sị: M na-atụ ndị Juu gbakwuuru ndị Kaldia ụjọ, nihi na ha pụrụ inyefe m naka ha, ha ewee mee m ihe na-adịghị mma.Ma Jeremaya sịrị: Ha agaghị enyefe gị naka ha. Biko, rube isi nihe Jehova kwuru bụ nke m na-agwa gị, ihe ga-agaziri gị, mkpụrụ obi gị ga-adịrị ndụ.Ma ọ bụrụ na ị jụ ịgakwuru ha, nke a bụ ihe Jehova mere ka m hụ:Lee! a na-akpọpụtara ndị eze Babịlọn mere ndị isi ndị inyom niile fọdụrụ nụlọ eze Juda, ha na-asịkwa,Ha na-akpọpụta ndị nwunye gị niile na ụmụ gị kpọnye ndị Kaldia, gị onwe gị agaghị agbapụ naka ha, kama, aka eze Babịlọn ga-akpara gị, a ga-agbakwa obodo a ọkụ nihi gị.Zedekaya wee gwa Jeremaya, sị: Agwakwala onye ọ bụla ihe ndị a, ka ị ghara ịnwụ.Ọ bụrụ na ndị isi anụ na mụ na gị kwurịtara okwu, ha wee bịakwute gị, sị gị, Biko, gwa anyị, Gịnị ka ị gwara eze? Ezorola anyị ihe ọ bụla, anyị agaghị egbu gị. Gịnị ka eze gwara gị?Sị ha, M nọ na-arịọ eze arịrịọ ka o meere m amara, ka ọ ghara ịkpọghachi m nụlọ Jehọnatan ka m nwụọ nebe ahụ.E mesịa, ndị isi niile bịakwutere Jeremaya wee malite ịjụ ya ajụjụ. O wee gwa ha ihe niile eze nyere ya niwu ka o kwuo. Ya mere, ha agwaghị ya ihe ọ bụla, nihi na ha anụghị ihe ha kwurịtara.Jeremaya wee biri nOgige Ndị Nche ruo ụbọchị e weghaara Jeruselem. O mezuru kpọmkwem mgbe e weghaara Jeruselem. 